Mbështetësit e Pres. Trump, të ndarë në vija partiake dhe gjinore
Vlerësimi i presidentit Trump nga Republikanët vazhdon të jetë i lartë.
Thirrjet e tyre bënë jehonë në të gjithë vendin; më shumë se 600 tubime u mbajtën javën e kaluar në të 50 shtetet amerikane. Emigracioni është një çështje emocionale për shumë amerikanë dhe për demokratët, një çështje që motivon aktivizëm. - thotë analisti John Fortier. Tetëmbëdhjetë muaj pas fillimit të mandatit presidencial, një sondazh i grupit Gallup tregon se mbështetja për Donald Trump-in është 42 për qind. Kjo shifër është më mirë se sa 35 për qindshi në mars, por shumë më poshtë mesatares së të gjithë presidentëve amerikanë gjatë kësaj kohe në detyrë. Megjithatë, mes republikanëve, mbështetja për presidentin është në rreth 90 për qind. Trump ka arritur të merret me sukses me çështjet kyçe të republikanëve, duke përfshirë shkurtimin e taksave dhe politikat e ashpra mbi imigracionin. thotë Brent, një mbështetës i presidentit Trump nga Kalifornia. Por Trump po humbet terren mes grave, përfshirë gratë e bardha pa arsim të lartë, mbështetja e të cilave ishte çelësi i fitores së tij. Sondazhet tregojnë se mbështetja e tyre ka rënë që nga viti 2016. Hendeku tashmë i madh gjinor ndaj Trump-it po zgjerohet, veçanërisht në mesin e brezit të mijëvjeçarit. Një sondazh i kohëve të fundit nga Instituti për Hulumtimin e Fesë tregoi se më shumë se tre të katërtat e të rinjve nuk e mbështesin Donlad Trumpin I njëjti sondazh tregoi se në mesin e votuesve më të rinj, ka një hendek gjinor prej 40 për qind përsa i përket mënyrës se si burrat dhe gratë votojnë, ku shumica dërrmuese e grave mund të zgjedhin një kandidat demokrat në zgjedhjet e nëntorit.